
RAPORT

asupra proiectului de Lege pentru modificarea art. 64 din Legea educaţiei fizice şi sportului nr.69/2000 

(PL.x 228/2010)


1. În baza prevederilor art. 95 din Regulamentul Camerei Deputaţilor, republicat, cu adresa nr. PLx. 228 din 3 mai 2010, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege pentru modificarea art. 64 din Legea educaţiei fizice şi sportului nr.69/2000. 


Pentru întocmirea raportului, Comisia a analizat avizul primit de la Comisia juridică, de disciplină şi imunităţi, Comisia pentru buget, finanţe şi bănci, avizul Consiliului Legislativ, precum şi Punctul de vedere al Guvernului.

Proiectul de Lege are ca obiect de reglementare modificarea articolului 64 din Legea educaţiei fizice şi sportului nr.69/2000, cu modificările şi completările ulterioare, în sensul extinderii ariei de acordare a rentei viagere şi sportivilor care au obţinut medalii de argint la jocurile olimpice. 

2. În funcţie de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 24 deputaţi, din totalul de 31 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de Lege au participat ca invitaţi: doamna Doina Melinte – preşedintele Autorităţii Naţional pentru Sport şi Tineret; domnul deputat Stroian Toader – iniţiator. 

5. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a adoptat acest proiect de Lege  în şedinţa din 26 aprilie 2010.

În urma dezbaterii, în şedinţa din 26 octombrie 2010, Comisia a propus, cu 21 de voturi pentru şi 3 abţineri, adoptarea proiectului de Lege, cu amendamentele admise din Anexă. 

Anexă

I. Amendamente admise

	Nr. crt.
	Text 

Legea nr.69/2000, cu modificările şi completările ulterioare
	Text 

Proiect de Lege
	Text propus de Comisie

(autorul amendamentelor)
	Motivare

	1.
	---
	Titlul Legii: Lege pentru modificarea art. 64 din Legea educaţiei fizice şi sportului nr. 69/2000
	Text nemodificat.
	

	2.
	---
	ARTICOL UNIC. – Articolul 64 din Legea educaţiei fizice şi sportului  nr. 69/2000, publicată în Monitorul Oficial al României, Partea I, nr. 200 din 9 mai 2010, cu modificările şi completările ulterioare, se modifică după cum urmează: 
	Art. I. 

Text nemodificat.
	

	3. 
	Art. 64. - (5) În funcţie de nivelul performanţei sportive, din renta viageră, calculată potrivit prevederilor alin. (2), drepturile lunare se acordă din 1,5 salarii medii brute pe economie, după cum urmează: 

a) - 100% pentru prima medalie de aur obţinută la jocurile olimpice; 

- 80% pentru prima medalie de argint obţinută la jocurile olimpice sau pentru prima medalie de aur obţinută la campionatele mondiale; 

 - 70% pentru prima medalie de bronz obţinută la jocurile olimpice sau pentru prima medalie de aur obţinută la campionatele europene; 

b) 50% din valoarea indemnizaţiei corespunzătoare cuvenite potrivit lit. a) pentru următoarele medalii de aur obţinute la jocurile olimpice, campionatele mondiale sau campionatele europene. 


	1. La alineatul (5), litera b) va avea următorul cuprins:

„b) 50% din valoarea indemnizaţiei corespunzătoare cuvenite potrivit lit. a) pentru medaliile de aur şi argint obţinute la jocurile olimpice şi pentru medaliile de aur obţinute la campionatele mondiale sau campionatele europene”.
	1. La alineatul (5), litera b) se modifică şi va avea următorul cuprins:

„b) 50% din valoarea indemnizaţiei corespunzătoare cuvenite potrivit lit. a) pentru următoarele medalii de aur şi argint obţinute la jocurile olimpice şi pentru medaliile de aur obţinute la campionatele mondiale sau campionatele europene.”
Autor: Deputat Stroian Toader
	Pentru  eliminarea confuziilor şi conferirea unui sens normei. 

	4. 
	Art. 64 - (6) Pentru sportivii care cumulează titlul de campion olimpic şi cel de campion mondial sau european ori titlul de campion mondial cu cel european renta viageră acordată pentru cea mai bună performanţă se cumulează cu cea pentru performanţa inferioară, potrivit nivelurilor prevăzute la alin. (5) lit. b). 


	2. Alineatul (6) va avea următorul cuprins:

„(6) Pentru sportivii care cumulează titlul de campion sau vicecampion olimpic cu cel de campion mondial sau european ori titlul de campion mondial cu cel european renta viageră acordată pentru cea mai bună performanţă se cumulează cu cea pentru performanţă inferioară, potrivit nivelurilor prevăzute la alin.(5) lit. b)”.
	Text nemodificat.
	

	5.
	---
	---
	Art. II. Prezenta lege intră în vigoare la data de 1 ianuarie 2011.
Autor: Deputat PD-L Stroian Toader
	Pentru ca sumele necesare realizării prevederilor legislative să fie cuprinse în buget.


PAGE  
4

_954825756.unknown

